**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 14-én tartandó rendkívüli ülésére**

Az előterjesztés tárgya: Tulajdonosi hozzájárulás megadása ügyeleti ellátás érdekében

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/2976-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. február 8.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Tulajdonosi hozzájárulás megadása ügyeleti ellátás érdekében**

**Tisztelt Képviselő-testület!**

A belügyminiszter, mint egészségügyért felelős miniszter az egészségügyi alapellátásról szóló 2015. évi CXXIII. tv. 22.§ (6) bekezdése értelmében közleményt tett közzé, mely értelmében Tiszavasváriban 2023. március 1. napjától a háziorvosi, házi gyermekorvosi ügyeleti ellátást az állami mentőszolgálat látja el. Az Országos Mentőszolgálat is felvette a kapcsolatot önkormányzatunkkal, annak érdekében, hogy az ügyeleti feladat ellátása céljából kijelölt ingatlanra vonatkozóan a haszonkölcsön szerződést elő tudják készíteni. Ehhez többek között szükség van az ingatlan tulajdonosának hozzájáruló nyilatkozatára is. Az ügyeleti feladatellátást biztosító helyiségek az önkormányzat tulajdonában álló központi orvosi rendelő földszinti részén találhatóak. Kérem a képviselő-testületet a tulajdonosi hozzájárulás megadására az ügyeleti feladatok ellátása érdekében.

Várhatóan a február végi képviselő-testületi ülés időpontjáig az Országos Mentőszolgálat megküldi részünkre a haszonkölcsön szerződést. A haszonkölcsön szerződés egy ingyenes jogügylet, tehát ingyenes használatra kerül majd átadásra az ingatlanrész a mentőszolgálat részére. A jelenlegi feladatellátó részére is térítésmentesen biztosítja a helyiségeket a testület.

Ismeretes, hogy az ügyeleti rendelőben egy háziorvosi körzet helyettesítő ellátása történik napközben, melyről tájékoztattam a mentőszolgálatot. Telefonos egyeztetés során azt nyilatkozták, hogy ez a jövőben is megoldható lesz.

A Rojkó-Med Kft-vel az ügyeleti feladatellátásra kötött feladatellátási szerződés, valamint az ügyeleti helyiségek használatára vonatkozó használati szerződések 2021. július 1. napjától 2026. június 30. napjáig tartó 5 éves határozott időtartamra kerültek megkötésre. Már a szerződéskötéskor ismeretes volt azon kormányzati szándék, amely az ügyeleti feladatok központi ellátására irányult, így a feladatellátási szerződésben rögzítésre került, hogy kártérítési kötelezettség nélkül automatikusan megszűnik a szerződés, amennyiben jogszabályváltozás miatt az önkormányzat fenntartási/ellátási kötelezettsége megszűnik. A szerződés automatikus megszűnése ellenére javaslom megszüntető okirat elkészítését mind a feladatellátási, mind pedig a használati szerződés tekintetében.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. február 8.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (II.14.) Kt. számú**

**határozata**

**Tulajdonosi hozzájárulás megadása ügyeleti ellátás érdekében**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglalt hatáskörében eljárva az alábbi határozatot hozza:

1. **Dönt arról**, hogy az egészségügyi alapellátáshoz kapcsolódó háziorvosi és gyermekorvosi ügyeleti ellátás biztosítása érdekében **a tiszavasvári 2852 hrsz-ú** (4440 Tiszavasvári, Kossuth u. 4. szám) ingatlan az **ügyeleti feladatellátást biztosító helyiségeit 2023. március 1. napjától** az **Országos Mentőszolgálat részére használatba adja** és elfogadja a tulajdonosi hozzájárulást ahatározat 1. melléklete szerinti tartalommal.
2. Felkéri a polgármestert a döntésről tájékoztassa az Országos Mentőszolgálatot

Határidő: azonnal Felelős: Szőke Zoltán polgármester

1. Felkéri a polgármestert terjessze a képviselő-testület elé a Rojkó-Med Kft.-vel kötött, a központi háziorvosi ügyeleti ellátásra és az ügyeleti helyiségek használatára vonatkozó feladatellátási és használati szerződés 2023. február 28. napjával történő megszüntetését.

Határidő: 2023. február 28. Felelős: Szőke Zoltán polgármester

…/2023. (II.14.) Kt. határozat 1. melléklete

**TULAJDONOSI HOZZÁJÁRULÁS**

**Tiszavasvári Város Önkormányzata** (4440 Tiszavasvári, Városháza tér 4. szám) **képviseletében Szőke Zoltán polgármester** **nyilatkozom**, hogy Tiszavasvári Város Önkormányzata 1/1 tulajdonában álló tiszavasvári **2852 hrsz-ú** – kivett orvosi rendelő, egészségház, 3 db gépkocsitároló, szakrendelő és udvar művelési ágú – ingatlan **ügyeleti feladatellátást biztosító helyiségeit 2023. március 1. napjától** az **Országos Mentőszolgálat használatába adom.**

Jelen tulajdonosi hozzájárulást Tiszavasvári Város Önkormányzata Képviselő-testülete …/2023. (II.14.) Kt. sz. határozatával hagyta jóvá.

Tiszavasvári, 2023. február 14.

**Szőke Zoltán**

**polgármester**