**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 14-én**

**tartandó rendkívüli ülésére**

**Az előterjesztés tárgya: Az egyes helyi közszolgáltatások kötelező igénybevételéről szóló 7/2014. (III.28.) önkormányzati rendelet módosítása**

**Melléklet**:

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/267-…../2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2023. február 8.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Az egyes helyi közszolgáltatások kötelező igénybevételéről szóló 7/2014. (III.28.) önkormányzati rendelet módosításáról**

**Tisztelt Képviselő-testület!**

A Szabolcs-Szatmár-Bereg Vármegyei Kormányhivatal törvényességi felhívás keretében megállapította, hogy Tiszavasvári Város Önkormányzata Képviselő-testületének az egyes helyi közszolgáltatások kötelező igénybevételéről szóló 7/2014. (III.28.) önkormányzati rendeletének (továbbiakban: Rendelet) 22.§ (1)-(2) bekezdésében közszolgáltatóként a Hajdúkerületi és Bihari Víziközmű Szolgáltató Zrt. szerepel. Ennek módosítása vált szükségessé.

Tekintettel arra, hogy a nem közművel összegyűjtött háztartási szennyvíz begyűjtése közszolgáltatás ellátására az Északmagyarországi Regionális Vízművek Zrt.-vel került megkötésre a szerződés a Zrt.-t kell közszolgáltatóként megjelölni a rendeletben.

Fentiek alapján a Rendelet 22.§ (1)-(2) bekezdése az alábbira módosul:

22.§ (1) A nem közművel összegyűjtött háztartási szennyvízzel kapcsolatos feladatok ellátásra jogosult, illetőleg kötelezett közszolgáltató az Északmagyarországi Regionális Vízművek Zrt. (továbbiakban: Közszolgáltató).

(2) Tiszavasvári Város Önkormányzata a Közszolgáltatóval 2023. február 1. napjától 2023. december 31. napjáig tartó határozott időtartamú közszolgáltatási szerződést köt.

A Rendelet 22.§ (3) bekezdése: „A nem közművel összegyűjtött háztartási szennyvízzel kapcsolatos közszolgáltatás ügyfélszolgálati helye: Tiszavasvári, Ady E. u. 6.” törlésre kerül.

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján az egyes helyi közszolgáltatások kötelező igénybevételéről szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

Jelentősnek ítélt társadalmi hatás nem várható. Az önkormányzat nem rendelkezett közszolgáltatási szerződéssel a feladat ellátására. Az önkormányzat 2023. február 1. napjával határozott idejű 2023. december 31. napjáig tartó közszolgáltatási szerződést kötött az Északmagyarországi Regionális Vízművek Zrt.-vel. Ennek megfelelően a rendeletben a Zrt. került nevesítésre a feladat ellátójaként.

**1.2. gazdasági hatása:**

Nem realizálódik**.**

**1.3. költségvetési hatása:**

A módosításnak az önkormányzat költségvetésére többletkiadás nem várható.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

Tekintettel a Közszolgáltatóval kötött határozott idejű szerződésre, a szerződés módosítása maga után vonja a rendelet módosítását is, de éves szinten nem jelent számottevő többletfeladatot az önkormányzati ügyintézés folyamatában.

**4. A jogszabály megalkotásának szükségessége, a jogalkotás elmaradásának várható következményei:**

A Szabolcs-Szatmár-Bereg Vármegyei Kormányhivatal törvényességi felhívás keretében jelezte a rendelet módosításának szükségességét, ennek elmaradása esetén a törvényességi felügyelet törvényben meghatározott egyéb eszközeit alkalmazhatja.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2023. február 8.

**dr. Kórik Zsuzsanna**

**jegyző**

**Tiszavasvári Város Önkormányzata Képviselő-testületének .../2023. (II. 15.) önkormányzati rendelete**

**Az egyes helyi közszolgáltatások kötelező igénybevételéről szóló 7/2014. (III.28.) önkormányzati rendelet módosításáról**

Tiszavasvári Város Önkormányzata Képviselő-testülete a vízgazdálkodásról szóló 1995. évi LVII tv. 44/C § (2) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX tv. 13. § (1) bekezdés 19. pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével – a következőket rendeli el:

**1. §**

Az egyes helyi közszolgáltatások kötelező igénybevételéről szóló 7/2014. (III. 28.) önkormányzati rendelet bevezető része helyébe a következő rendelkezés lép:

„Tiszavasvári Város Önkormányzata Képviselő-testülete a vízgazdálkodásról szóló 1995. évi LVII tv. 44/C § (2) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX tv. 13. § (1) bekezdés 19. pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével – a következőket rendeli el:”

**2. §**

Az egyes helyi közszolgáltatások kötelező igénybevételéről szóló 7/2014. (III. 28.) önkormányzati rendelet 22. § (1) és (2) bekezdése helyébe a következő rendelkezések lépnek:

„(1) A nem közművel összegyűjtött háztartási szennyvízzel kapcsolatos feladatok ellátásra jogosult, illetőleg kötelezett közszolgáltató az Északmagyarországi Regionális Vízművek Zrt. (továbbiakban: Közszolgáltató).

(2) Tiszavasvári Város Önkormányzata a Közszolgáltatóval 2023. február 1. napjától 2023. december 31. napjáig tartó határozott időtartamú közszolgáltatási szerződést köt.”

**3. §**

Hatályát veszti az egyes helyi közszolgáltatások kötelező igénybevételéről szóló 7/2014. (III. 28.) önkormányzati rendelet 22. § (3) bekezdése.

**4. §**

Ez a rendelet a kihirdetését követő harmadik napon lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2023. február 15.**

**Dr. Kórik Zsuzsanna**

**jegyző**

Általános indokolás

Tiszavasvári Város Önkormányzata Képviselő-testülete a vízgazdálkodásról szóló 1995. évi LVII tv. 44/C § (2) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX tv. 13.§ (1) bekezdés 19. pontjában meghatározott feladatkörében eljárva megalkotta az egyes helyi közszolgáltatások kötelező igénybevételéről szóló rendeletét.

Részletes indokolás

**Az 1–4. §-hoz**

A Szabolcs-Szatmár-Bereg Vármegyei Kormányhivatal törvényességi felhívás keretében megállapította, hogy Tiszavasvári Város Önkormányzata Képviselő-testületének az egyes helyi közszolgáltatások kötelező igénybevételéről szóló 7/2014. (III.28.) önkormányzati rendeletének (továbbiakban: Rendelet) 22.§ (1)-(2) bekezdésében közszolgáltatóként a Hajdúkerületi és Bihari Víziközmű Szolgáltató Zrt. szerepel. Ennek módosítása vált szükségessé.

Tekintettel arra, hogy a nem közművel összegyűjtött háztartási szennyvíz begyűjtése közszolgáltatás ellátására az Északmagyarországi Regionális Vízművek Zrt.-vel került megkötésre a szerződés a Zrt.-t kell közszolgáltatóként megjelölni a rendeletben. A Zrt-vel 2023. február 1. napjától 2023. december 31. napjáig tartó határozott időtartamú közszolgáltatási szerződés került megkötésre. A Hajdúkerületi és Bihari Víziközmű Szolgáltató Zrt. korábbi ügyfélszolgálati helye megszűnt, az törlésre került.

Hatálybaléptető rendelkezéseket tartalmaz.